## Belgien-Tunesien - spilledragtsproblem.
Hej. Under redigeringen af VM-kampen Belgien-Tunesien: https://da.wikipedia.org/wiki/VM_i_fodbold_2018_gruppe_G#Belgien_vs_Tunesien er der opstået et grafisk problem med Tunesiens spilledragt. Er der nogle tekniske eksperter på dawiki, der kan afhjælpe dette problem? Mvh. -- () 23. jun 2018, 16:21 (CEST)
 Måske. Hvad er problemet? -- () 23. jun 2018, 16:27 (CEST)
Til højre for spilledragten vises en mystisk grafisk kode, der ender på "png". Man kan i hvert fald se den på en pc'er. -- () 23. jun 2018, 16:33 (CEST)
Man kan ikke se hele koden, men fører man markøren over udplukket af koden, viser den: "Fil:Kit right arm tns18a.png". -- () 23. jun 2018, 16:38 (CEST)
 Så vidt jeg kan se er problemet at filerne "Kit right arm tns18a.png" og "Kit left arm tns18a.png" ikke findes på Commons og derfor ikke kan vises. I stedet vises et upload-link så man evt. kan uploade filerne, men det ødelægger grafikken. Spilledragt-skabelon på engelsk Wikipedia tester om en fil findes før den forsøger at bruge den, men det gør den danske skabelon ikke. Derfor vises ærmerne på den tunesiske spilledragt på engelsk Wikipedia uden mønster, men også uden underlige upload-links. Så løsningen er: Enten find eller lav de manglende filer og upload dem, eller fjern linjerne "|pattern_la = _tns18a" og "|pattern_ra = _tns18a" fra siden. -- () 23. jun 2018, 17:46 (CEST)
Okay, tak for hjælpen. Jeg tror ikke mine evner rækker til det første, så jeg prøver 2. mulighed. Vh -- () 23. jun 2018, 17:51 (CEST)
 Og det virkede fint. :-) -- () 23. jun 2018, 17:57 (CEST)
